Til VG sier Thune at de umiddelbart fulgte opp uttalelsen med artisten, og har beklaget direkte til de som tok kontakt og sa de hadde reagert. artikkelen fortsetter under annonsen Det var bydelen som arrangerte matfestivalen på fredag. –Det er i det hele tatt kjempeleit. Det er ikke sånn vi skal ha det i bydelen. Dette er et arrangement hvor poenget nettopp er mangfold og inkludering. Målet var å være sammen i fellesskap, og antisemittisme er nøyaktig det motsatte av det vi ønsker, sier Anne Christine Kroepelien, leder for bydelsutvalget til VG. Hun var ikke selv til stede på konserten, men var på arrangementet tidligere på kvelden. «Utsagnet jeg kom med var i en kontekst knyttet til en av mine mest kontroversielle låter "Shamener" Før låten brukte jeg anledningen til først å gratulerer mine trosfeller for en vel overstått ramadan det var jo tross alt vår hellig dag eid. Etter å ha fått respons fra både muslimer og kristne på mitt spørsmål om noen av dem var til stede, var det ingen respons på samme spørsmål om jøder. I dette vakuumet fulgte jeg så opp med en uttalelse som nå er blitt tatt ut av kontekst. Dette var ment som ironi og jeg fulgte deretter opp med «Neida, her er vi alle gudsbarn uansett. Shamener» Tatt ut av kontekst fremstår dette som feil. Jeg er ikke rasist og jeg er ikke jødehater. Det siste jeg vil er dyrke motsetninger og dersom det var noen av de yngre barna som virkelig ble støtt eller følte noe form for ubehag, så vil jeg veldig gjerne møte dem personlig på tomannshånd og beklage. artikkelen fortsetter under annonsen Målet mitt var å markere at vi var folk fra ulike kulturer og religioner som hadde det bra sammen, på samme sted til samme tid.»